Atstumtieji

Atstumtieji () – 2023 m. amerikiečių komedinė drama, kurią režisavo Alexander Payne, o scenarijų parašė David Hemingson. Filme, kurio veiksmas vyksta 1970–1971 m. žiemą, Paul Giamatti vaidina griežtą internatinės mokyklos antikinės istorijos mokytoją, kuris per Kalėdų atostogas priverstas prižiūrėti saujelę mokinių, negalinčių grįžti namo.

Filmo premjera įvyko 2023 m. rugpjūčio 31 d. 80-ajame Teljuraido kino festivalyje, o 2023 m. spalio 27 d. „Focus Features“ jį išleido Jungtinių Valstijų kino teatruose. Jis sulaukė teigiamų kritikų atsiliepimų ir uždirbo 41 milijoną dolerių.

Amerikos kino institutas jį pripažino vienu iš dešimties geriausių 2023 m. filmų. Jis pelnė daugybę apdovanojimų, įskaitant du „Auksinių gaublių“ apdovanojimus ir du Britų kino akademijos apdovanojimus. Drama taip pat buvo nominuota 5 kategorijose 96-uose „Oskarų“ apdovanojimuose, įskaitant geriausio filmo kategorijoje.

 Vaidmenys 

 Aktorius – veikėjas

 Paul Giamatti – Paul Hunham
 Dominic Sessa – Angus Tully
 Da'Vine Joy Randolph – Mary Lamb
 Carrie Preston – Miss Lydia Crane
 Brady Hepner – Teddy Kountze
 Ian Dolley – Alex Ollerman
 Jim Kaplan – Ye-Joon Park
 Michael Provost – Jason Smith
 Andrew Garman – Dr. Hardy Woodrup
 Naheem Garcia – Danny
 Stephen Thorne – Thomas Tully
 Gillian Vigman – Judy Clotfelter
 Tate Donovan – Stanley Clotfelter
 Darby Lily Lee-Stack – Elise
 Kelly AuCoin – Hugh Cavanaugh
 Dan Aid – Kenneth

 Filmo gamyba 
2022 m. pradžioje prie aktorių prisijungė Da'Vine Joy Randolph ir Carrie Preston. Filmavimas prasidėjo 2022 m. sausio 27 d. Masačusetse ir baigėsi kovo pabaigoje. Kad sukurtų išgalvotą Bartono akademiją, filmo komanda filmavo penkiose tikrose Masačusetso mokyklose.

„Atstumtieji“ yra antrasis režisieriaus Alexander Payne ir aktoriaus Paul Giamatti bendras darbas po filmo „Klystkeliai“ (2004 m.). 2024 m. scenarijaus autorius D. Hemingson atskleidė, kad filmas iš dalies yra pusiau autobiografinis, kai kurie dialogai ir scenos pažodžiui paimti iš jo paties gyvenimo, pavyzdžiui, jo tikro dėdės žodžiai.

 Atsiliepimai 
 Kritikai 
Recenzijų suvestinėje „Rotten Tomatoes“ 97 % iš 349 kritikų atsiliepimų yra teigiami, o vidutinis įvertinimas – 8,5/10. „Metacritic“ svetainė įvertino filmą 82 balais iš 100 galimų, remdamasi 61 kritiku, o tai reiškia „visuotinį pripažinimą“. „CinemaScore“ apklausti žiūrovai filmą įvertino vidutiniškai „A“ skalėje nuo A+ iki F, o 80 % „PostTrak“ apklaustųjų filmą pavadino „puikiu“.
 Apdovanojimai ir nominacijos 
Filmas buvo nominuotas penkiose 96-ųjų „Oskarų“ apdovanojimų kategorijose (geriausio filmo, geriausio aktoriaus, geriausios antro plano aktorės, geriausio originalaus scenarijaus, geriausio montažo). Amerikos kino institutas jį pripažino vienu iš dešimties geriausių metų filmų.

Už Mary Lamb vaidmenį Da'Vine Joy Randolph buvo pripažinta geriausia antraplanio vaidmens aktore tokiose ceremonijose kaip Kritikų pasirinkimo apdovanojimai, BAFTA apdovanojimai ir „Auksinių gaublių“ apdovanojimai. Paul Giamatti už Paul Hunham vaidmenį buvo įvertintas geriausiu aktoriumi „Auksinių gaublių“ ir Kino kritikų pasirinkimo apdovanojimuose. Dominic Sessa gavo Kino kritikų pasirinkimo apdovanojimą už geriausią vaidybinio filmo jaunąjį aktorių.

 Nuorodos 



 Išnašos 

Kategorija:2023 filmai
Kategorija:JAV filmai
Kategorija:Komedijos
Kategorija:Dramos